BASES CONVOCATORIA PARA CUBRIR INTERINAMENTE UNHA PRAZA DE TÉCNICO DE ADMINISTRACIÓN XERAL VACANTE NO CADRO DE PERSOAL FUNCIONARIO
ADMINISTRACIÓN LOCAL — Provincial — Deputación Provincial (Persoal, oposicións, 18/05/2016)

“De conformidade coa proposta do Director do Museo de Pontevedra e en virtude do establecido no artigo 34. g da Lei 7/85, de 2 de abril, reguladora das bases do réxime local, modificada pola Lei 11/99, de 21 de abril, e segundo a Resolución da Presidencia, de 22 de xullo de 2015, pola que se delegan neste deputado as competencias en materia de persoal, RESOLVO aprobar esta convocatoria para cubrir interinamente unha praza de técnico de administración xeral no cadro de persoal funcionario, que se rexerá polas seguintes: O Director do Museo Provincial de Pontevedra xustifica a urxencia e necesidade en base a falta de persoal técnico que se encargue da xestión de persoal, contabilidade, actividades culturais (exposicións, concertos, obradoiros, presentación de libros, conferencias, etc.), tramitación de expedientes administrativos, contratacións, servizos de reprodución de fondos, correspondencia, etc. Establécese o sistema de oposición libre. Para ser admitidas neste proceso selectivo as persoas deberán reunir os seguintes requisitos: a) Ter a nacionalidade española, sen prexuízo do disposto no artigo 57 do Rdl 5/2015, de 30 de outubro, do estatuto básico do empregado público, ó respecto do acceso ao emprego público de nacionais doutros estados. b) Ter os dezaseis anos de idade e non exceder a idade máxima de xubilación forzosa. c) Posuír ou estar en condicións de obter o título de grao ou licenciado en Dereito, Ciencias Políticas, Económicas, Empresariais, Intendente Mercantil ou Actuario o día en que remate o prazo de presentación de instancias. d) Posuír a capacidade funcional para o desempeño das tarefas habituais da praza á que aspira, non padecer ningunha enfermidade nin estar afectada por ningunha limitación física ou psíquica incompatible co desempeño das correspondentes funcións. e) Non estar separada mediante expediente disciplinario do servizo de calquera Administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para persoas empregadas ou cargos públicos por resolución xudicial, para o acceso ao corpo ou escala de funcionariado do que estivese separada ou inhabilitada. No caso de ser nacional doutro estado, non atoparse inhabilitada ou en situación equivalente nin ser sometida a sanción disciplinaria ou equivalente que impida, no seu e Estado nos mesmos termos, o acceso ao emprego público. f) Ingresar na Tesourería da Deputación ou na conta bancaria de Abanca ES 17 2080 5401 5731 10106612 a cantidade fixada como dereitos de exame. Todos os requisitos esixidos no apartado anterior deberán posuílos as persoas o día en que remate o prazo para presentar as solicitudes e conservalos, polo menos, ata a data do seu nomeamento como funcionariado interino.1. As persoas que desexen formar parte do proceso deberán facelo constar mediante unha instancia dirixida á presidencia da Deputación de Pontevedra. A instancia conterá, polo menos, os datos da persoa, o seu enderezo, unha dirección de correo electrónico e un teléfono para podela localizar. Achegarase tamén a seguinte documentación: Nos rexistros da Deputación facilitaráselles ás persoas interesadas o modelo de instancia que está contido no Anexo II da convocatoria.2. O prazo para presentar as solicitudes será de 20 días naturais, contados a partir do día seguinte ó da publicación da convocatoria no Boletín Oficial da Provincia de Pontevedra (BOPPO). 3. A presentación de solicitudes poderá facerse nos rexistros da Deputación (Pontevedra ou Vigo) ou a través de calquera das formas establecidas no art.38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. As solicitudes que se presenten a través da oficina de Correos deberán entregarse nun sobre aberto para que sexan seladas e datadas polo funcionariado correspondente antes de seren certificadas.4. As e os aspirantes con diversidade funcional deberán achegar o certificado do seu grao de discapacidade e un certificado médico que acredite a súa capacidade para desempeñar o posto de traballo ao que opta.5. As persoas aspirantes quedan vinculadas aos datos que consten na súa solicitude, se ben os erros de feito que poidan advertirse poderán emendarse ou reparase en calquera momento, ben de oficio, ben a instancia de parte.1. Será requisito necesario para participar nas probas selectivas aboar, dentro do prazo de presentación de instancia, os dereitos de exame e os gastos de tramitación que, no seu caso, determine a entidade bancaria, que poderán satisfacerse directamente na Tesourería da Deputación, ou ben mediante xiro postal, telegráfico ou transferencia bancaria dirixida á conta da institución provincial indicada na base terceira, apartado f. No caso de non realizarse o pagamento directamente na Tesourería provincial a persoa solicitante fará constar na súa instancia a data do xiro ou da transferencia e o número do resgardo.2. A cantidade que se aboará en concepto de dereitos de exame é de 35 €. En ningún caso a simple presentación e o pagamento dos dereitos de exame suporá substituír o trámite de presentación en tempo e forma da solicitude. Os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas. Están exentas de pagar os dereitos de exame as persoas con discapacidade igual ou superior ao 33%. 1. Unha vez expirado o prazo de presentación de instancias a Deputación ditará resolución, no prazo máximo de dez días hábiles, na que aprobará a relación de persoas admitidas e excluídas, coa especificación, no seu caso, dos motivos da exclusión, que se publicará na páxina web (www.depo.es) e no taboleiro de anuncios da institución provincial.2. As persoas aspirantes excluídas ou omitidas disporán dun prazo de 5 días hábiles, contados a partir do día seguinte o da publicación da resolución para poder emendar, no seu caso, o defecto que motivase a exclusión. No suposto de se produciren reclamacións deberá ditarse unha nova resolución estimándoas ou desestimándoas coa publicación da lista definitiva na web e no taboleiro de anuncios da Deputación.3. Contra a resolución da presidencia, aprobatoria da lista definitiva, poderase interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 107 e 117 da Lei 30/1992, de 26 de novembro, modificada pola lei 4/99, de 13 de xaneiro) ou ben un recurso contencioso-administrativo perante o Xulgado do Contencioso-Administrativo de Pontevedra, segundo o artigo 46 da Lei 29/98, do 13 de xullo, reguladora da xurisdición contencioso-administrativa.4. O feito de figurar incluído ou incluída na relación de admisión non significa que se lles recoñeza ás persoas interesadas posuír os requisitos esixidos no procedemento selectivo convocado, que deberán ser xustificados documentalmente no suposto de que as candidaturas que fosen admitidas superen as probas selectivas.1. Os membros do tribunal cualificador serán designados polo deputado delegado segundo o disposto no artigo 4. e e f, do Real decreto 896/1991, de 7 de xuño, así como na Lei 5/2015, de 30 de outubro, tendo en conta a paridade entre homes e mulleres.2. O tribunal cualificador estará integrado por cinco membros titulares e cinco suplentes. A pertenza aos órganos de selección será sempre a título individual e non se poderá posuír en representación nin por conta de ninguén.3. A composición do tribunal axustarase aos principios de imparcialidade e profesionalidade dos seus membros, que deberán posuír unha titulación igual ou superior á esixida para o acceso á praza convocada.4. Non poderán formar parte do tribunal as persoas de elección ou designación política, o funcionariado interino e o persoal eventual.5. O tribunal poderá dispoñer a incorporación aos seus traballos de persoal asesor especialista con voz e sen voto, cando a natureza ou as circunstancias dalgunha das probas o aconselle, limitándose este persoal asesor a prestar a súa colaboración nas súas especialidades técnicas.6. O deputado delegado, antes de que teña lugar cada unha das probas e xuntamente coa lista de admisión, publicará no BOPPO e no taboleiro de anuncios da institución provincial a resolución pola que se nomean os membros titulares e suplentes do tribunal cualificador.7. Os membros do tribunal deberán absterse de intervir, comunicándollo ao deputado delegado cando concorra neles algunha das circunstancias previstas no artigo 28 da Lei 30/92, de 26 de novembro así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención, de conformidade co establecido no artigo 29 da Lei 30/92.8. O tribunal cualificador adoptará as medidas precisas naqueles casos en que resulte necesario para que as persoas aspirantes con discapacidade gocen de similares condicións para realizaren os exercicios que as do resto, dispoñendo, no seu caso, as posibles adaptacións de tempo e de medios.9. En caso de ausencia da presidencia titular e da presidencia suplente actuará no seu lugar a vogalía designada en primeiro lugar.10. Os membros do tribunal e os seus equipos asesores que asistan as sesións percibirán as axudas de custo pola súa asistencia segundo a contía legalmente establecida. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 30 preguntas con catro respostas alternativas propostas polo tribunal e correspondente ao contido do programa. O tempo de realización deste exercicio é de 30 minutos. SEGUNDO EXERCICIO, de carácter obrigatorio e eliminatorio. Consistirá en redactar por escrito un tema extraído ao azar polo tribunal da segunda parte do programa, durante un tempo máximo de dúas horas. Posteriormente serán convocados de forma oportuna polo tribunal para proceder á súa lectura pública, que levará a cabo o seu autor ou autora ou, no caso de imposibilidade, a persoa que designe un membro do tribunal. TERCEIRO EXERCICIO, de carácter obrigatorio e eliminatorio. Consistirá na resolución dun suposto práctico relacionado co contido do programa no tempo que determine o tribunal. Neste exercicio valorarase a capacidade de análise e a aplicación razoada dos coñecementos teóricos á resolución dos problemas prácticos presentados. CUARTO EXERCICIO, de carácter obrigatorio e non eliminatorio. Consistirá na tradución directa ao galego, sen axuda do dicionario, dun texto en castelán elixido polo tribunal. Este exercicio cualificarase de cero (0) a dous (2) puntos e están exentas desta proba as persoas aspirantes que acrediten posuír o Celga 4, ás que se lles outorgará a cualificación máxima (2 puntos) Os exercicios da fase de oposición versarán sobre os seguintes temas: 1.—O regulamento: concepto e clases. A potestade regulamentaria. Procedemento de elaboración. Límites. O control da potestade regulamentaria.2.—O acto administrativo. Concepto. Elementos. Clases. Requisitos, motivación e forma.3.—Eficacia do acto administrativo. Principio de autotutela declarativa. Condiciones. A notificación. a publicación. A demora e a retroactividade 4.—Invalidez do acto administrativo. Supostos de nulidade e anulabilidade. O principio de conservación do documento.5.—A acción de nulidade. Declaración de lesividade. Revocación de actos, Rectificación de errores materiais ou de feito.6.—Principios informadores do procedemento administrativo. Clases de procedementos. Inicio do procedemento. Presentación de solicitudes. Termos e prazos.7.—Ordenación e instrución do procedemento administrativo.8.—Terminación. Obrigación a resolver. Terminación convencional. Réximen do silencio administrativo. Desistimiento e renuncia. Caducidade.9.—Coacción administrativa directa e vía de feito. A execución forzosa dos actos administrativos. A coacción administrativa directa. A vía de feito.10.—Recursos administrativos. Principios. Clases de recursos. Reclamacións administrativas previas. Procedementos sustitutivos ós recursos: conciliación, mediación e arbitraxe.11.—Xurisdición contencioso-administrativa. Órganos e competencia. Partes. Obxecto. Procedementos e terminación.12.—Potestade sancionadora: concepto e significado. Principios. Procedementos e garantías. Medidas sancionadoras administrativas.13.—Os contratos do sector público: obxecto e ámbito da Lei de contratos do Sector Público. Tipos de contratos do Sector Público. Contratos suxeitos a regulación armonizada.14.—As partes nos contratos do Sector público. Os órganos de contratación. A capacidade e solvencia dos contratistas. Prohibicións. Clasificación. A sucesión do contratista.15.—Réximen xurídico dos contratos administrativos e dos de dereito privado. Os principios xenerales da contratación do sector público: racionalidade, liberdade de pactos e contido mínimo, perfeción e forma.16.—Garantías na contratación do Sector Público. Clases de expedientes de contratación. Procedementos e formas de adxudicación dos contratos. Criterios de adxudicación.17.—Perfeccionamento e formalización dos contratos administrativos. Execución e modificación dos contratos administrativos. Prerrogativas da Administración. Extinción. A cesión dos contratos e a subcontratación.18.—A expropiación forzosa. Suxeitos, obxecto e causa. O procedemento xeneral. Garantías xurisdicionais. A reversión expropiatoria. Tramitación de urxencia. Procedementos especiais.19.—A responsabilidade da Administración Pública: carácteres. Os orzamentos da responsabilidade. Danos resarcibles. A acción e 0 procedemento administrativo en materia de responsabilidade. A responsabilidade patrimonial das autoridades e persoal ó servizo das Administracións Públicas.20.—A provincia como entidade local. Organización e competencias.21.—Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O rexistro de documentos.22.—O patrimonio das entidades locais: bens e dereitos que o conforman. Clases. Bens de dominio público. Bens patrimoniais. Prerrogativas e potestades das Entidades Locais na relación cos seus bens.23.—Actividade subvencional das administracións públicas. Procedementos de concesión e xestión das subvencións. Reintegro de subvencións. Control financeiro. Infraccións e sancións administrativas en materia de subvencións.24.—O orzamento xeneral das entidades locais: concepto e contido. A elaboración e aprobación do Orzamento Xeneral. A prórroga orzamentaria.25.—A estrutura orzamentaria. As modificacións de crédito: clases, concepto, financiación e tramitación. A liquidación do orzamento.26.—O persoal ó servizo das corporacións locais: clases e réxime xurídico. A función pública local: clases de funcionarios locais. Os instrumentos de organización do persoal: plantilla e RPT.27.—A planificación de recursos humanos. Os instrumentos reguladores dos recursos humanos: a oferta de emprego, os plans de emprego e outros sistemas de racionalización.28.—O acceso ós empregos locais: principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo: sistemas de provisión.29.—As situacións administrativas dos funcionarios locais.30.—Os dereitos e deberes dos funcionarios locais. Dereitos colectivos.1. A data e mais a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas, determiraas o deputado delegado mediante resolución, xuntamente coa aprobación da lista definitiva de admisión e a composición do tribunal, que se publicará mediante anuncio no BOPPO e no taboleiro de anuncios da Deputación, polo menos con 10 días naturais de antelación.2. As persoas aspirantes convocaranse para cada exercicio nun único chamamento, quedando decaída no seu dereito as persoas opositoras que non comparezan a realizalo, salvo os casos debidamente xustificados, que resolverá o tribunal.3. As persoas aspirantes deberán presentarse para realizar cada exercicio provistas do DNI ou doutro documento fidedigno acreditativo da súa personalidade a xuízo do tribunal e tamén dos medios materiais necesarios para realizalo.1. O tribunal poderá requirirlles en calquera momento ás persoas opositoras que acrediten a súa identidade.2. Na realización e corrección dos exercicios escritos garantirase o anonimato, para o que o tribunal poderá utilizar os medios que considere oportunos.3. Se en calquera momento do proceso selectivo chegase a coñecemento do tribunal que algunha das persoas aspirantes non posúe a totalidade dos requisitos esixidos na convocatoria deberá propoñerlle á presidencia a súa exclusión mediante as indicacións das inexactitudes ou falsidades observadas para os efectos procedentes, previa audiencia da interesada ou interesado, coa consecuente perda de todos os dereitos que puidesen derivar da súa participación no procedemento.4. Unha vez concluído cada un dos exercicios da oposición o tribunal fará pública, no taboleiro de anuncios, a relación de aspirantes que o superasen, indicando a puntuación obtida. As persoas opositoras non incluídas na lista terán a consideración de “non aptos”. 5. A relación de aprobadas e aprobados en cada exercicio deberá publicarse no taboleiro de anuncios e na páxina web, polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación canso se trate dun novo exercicio.6. Os exercicios terán lugar a porta pechada sen outra asistencia que os membros do tribunal, o persoal colaborador designados por este e as persoas opositoras, excepto para lectura por parte destas dos exercicios escritos, que será pública.7. Desde o momento en que remate un exercicio ou proba, ata que empece o seguinte, deberá transcorrer un prazo mínimo de 48 horas e un máximo de 40 días naturais.8. Contra os acordos do tribunal poderá interpoñerse un recurso administrativo de alzada ante o deputado delegado que os nomeou, segundo o previsto no artigo 114.1 da Lei 30/92, do 26 de novembro, modificada pola Lei 4/99. Se algunha das aspirantes non puidera completar o proceso selectivo a causa do embarazo de risco ou parto debidamente acreditados, a súa situación quedará condicionada á finalización do mesmo e á superación das fases que quedaran aprazadas, non pudendo demorarse estas de forma que se menoscabe o dereito do resto dos aspirantes a unha resolución do proceso axustada a tempos razoables, o que deberá ser valorado polo Tribunal, e en todo caso a realización das probas terá lugar antes da publicación da lista de aspirantes que tiveran superado o proceso selectivo.1. Cada un dos exercicios obrigatorios e eliminatorios da oposición cualificarase entre cero (0) e dez (10) puntos, polo que para aprobar cada un dos exercicios necesitarase obter unha puntuación mínima de cinco (5) puntos. No exercicio tipo test o tribunal determinará o número mínimo de respostas acertadas que se requiren para superar a proba, en función da complexidade técnica destas, do número de persoas aspirantes presentados e das peculiaridades propias da praza convocada. Todas as preguntas terán o mesmo valor e na corrección do exercicio penalizaranse as preguntas mal contestadas, de forma que por cada 3 preguntas incorrectas se descontará unha correcta ou a súa parte proporcional (por dúas 0,66 puntos e por unha 0,33). Neste tipo de exercicios quedarán automaticamente anulados os exames asinados e os que conteñan datos que identifiquen o persoal asinante, sinais ou marcas que puidesen romper o anonimato, así como aquel que resulte ilexible.2. A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.3. Cando entre dúas puntuacións outorgadas por parte dos membros do tribunal exista unha diferenza de tres ou máis enteiros serán automaticamente excluídas ambas as dúas, a maior e mais a menor, calculándose a media aritmética coas puntuacións concedidas polos demais membros do tribunal.1. A cualificación obtida polas persoas aspirantes será a resultante da suma das puntuacións outorgadas nos distintos exercicios obrigatorios e eliminatorios.2. Determinada a cualificación final de cada unha o tribunal fará pública a relación de aprobados e aprobadas por orde de puntuación no taboleiro de anuncios da corporación.3. O tribunal non poderá en ningún caso aprobar nin declarar que superou as probas selectivas un número superior de aspirantes ao de prazas convocadas. Calquera proposta de persoas aprobadas que contraveña o establecido anteriormente será nula de pleno dereito.4. Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle ao deputado delegado a proposta coa relación de persoas aprobadas, na que só se incluirán aqueles opositoras e opositores que obtivesen a maior puntuación total final, que nunca poderán superar o número de prazas convocadas.5. Sen prexuízo do sinalado no apartado anterior, coas persoas que superen o proceso selectivo confeccionarase unha relación ou bolsa, por orde de puntuación, para cubrir as posibles substitucións do funcionariado de carreira, outras interinidades ou para contratacións laborais.6. No suposto de empate nas puntuacións totais finais de dúas ou máis persoas aspirantes este resolverase tendo en conta a maior puntuación obtida no primeiro exercicio e, se isto non fose suficiente, pola puntuación obtida no segundo exercicio. De persistir o empate este resolverase por sorteo.1. A relación de persoas aprobadas, publicada no taboleiro de anuncios da institución provincial conterá unha advertencia recordándolle ó opositor aprobado que deberá presentar no Servizo de Recursos Humanos e Formación a documentación sinalada nas bases para xustificar que cumpre os requisitos esixidos para ingresar na función pública local e acceder interinamente á praza convocada.2. A persoa proposta achegará, dentro do prazo de 5 días naturais, contados desde a publicación da relación de aprobados e aprobadas, os documentos acreditativos de capacidade e mais os requisitos esixidos na convocatoria: a) Certificación de nacemento expedida no Rexistro Civil correspondente b) Fotocopia debidamente compulsada do título académico esixido para o ingreso c) Certificado médico, sen prexuízo dun posterior recoñecemento d) Declaración xurada de non estar separada do servizo das administracións públicas nin estar incursa en ningunha das causas de incapacidade ou incompatibilidade determinadas na lexislación vixente e) Número da Seguridade Social f) Certificado do número de conta bancaria 3. Ante a imposibilidade, debidamente xustificada, de presentar os documentos sinalados as persoas aspirantes poderán acreditar que reúnen as condicións esixidas mediante calquera outro medio de proba admitido en dereito. Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeada/o funcionaria/o interina/o, nin tampouco se do exame da documentación se deducise que carece dalgún requisito. Despois de concluído o proceso selectivo a persoa aspirante aprobada será nomeada funcionaria interina polo deputado delegado unha vez que xustifique documentalmente o cumprimento dos requisitos previstos nestas bases para o ingreso. Este nomeamento terá efectos ata que a praza convocada se cubra con funcionariado de carreira polo procedemento establecido regulamentariamente, se amortice, ou desaparezan as causas que motivaron esta interinidade. As bases desta convocatoria vinculan a Administración provincial, o tribunal cualificador e as persoas aspirantes que participen no proceso selectivo convocado. O tribunal queda facultado para interpretar as bases da convocatoria, resolver cantas dúbidas e incidencias presente a súa aplicación e adoptar os acordos necesarios procurando a boa orde e desenvolvemento do proceso selectivo. O proceso selectivo regularase polo disposto nas bases da convocatoria e no non previsto nestas polo Real Decreto Lexislativo 5/2015, de 30 de outubro; polo Real decreto lexislativo 781/86, do 18 de abril; e polo Real decreto 364/95, polo que se aprobou o Regulamento xeral de ingreso do persoal ao servizo da Administración do Estado; polo Real decreto 896/1991, de 7 de xuño, sobre procedemento de selección na Administración local; e polo Decreto 95/1991, de 20 de marzo, regulamento da selección de persoal da Comunidade Autónoma de Galicia; e pola Lei 2/2015, de 29 de abril, de emprego público de Galicia. As bases da convocatoria e os actos administrativos que se deriven delas e das actuacións do tribunal poderán impugnarse nos casos e na forma establecidos pola Lei 30/92, de 26 de novembro, modificada pola Lei 4/99; así como pola Lei 29/98, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións do tribunal segundo o previsto na citada Lei 30/1992.”